**Tööleht “Kuidas saada Riigikogu liikmeks?”**

Riigikogus on 101 liiget, kelle on sinna valinud Eesti kodanikud. Riigikogu täidab olulisi ülesandeid ning Riigikogu liikmetel on oluline roll esindades Eesti inimesi erinevate otsuste vastuvõtmisel. **Tänases e-külalistunnis saad teada, kuidas saadakse Riigkogu liikmeks ja milliseid ülesandeid Riigikogu liikmed täidavad.**

**Kasuta töölehte nii:**

* enne otseülekannet vasta küsimusele
* otseülekande ajal küsi küsimusi
* peale otseülekannet aruta teemat oma klassikaaslasega ja lahenda ülesanne

**ENNE OTSEÜLEKANDE VAATAMIST GUUGELDA**

Enne otseülekannet tuleta meelde, miks Riigikogu oluline on. Guugelda sõna “Riigikogu” ja pane siia kirja 3 olulist fakti, mille leiad.

**OTSEÜLEKANDE AJAL KÜSI KÜSIMUSI**

Selleks, et saada vastuseid enda jaoks olulistele küsimustele saad Youtube otseülekande ajal külalisõpetajalt küsimusi küsida. Selleks lisa vestlusesse või palu õpetajal oma küsimus vestlusesse lisada nii:

***Kaari 12. klass, Kurtna Kool. Kuidas saada presidendiks?***

Ole küsimust sõnastades viisakas ja täpne. Sinu küsimusi näevad kõik, kes samal ajal otseülekannet vaatavad. Mida varem jõuad küsimused saata, seda suurema tõenäosusega jõuame vastata.

**OTSEÜLEKANDE JÄREL UURI ÜHE RIIGIKOGU KOMISJONI KOHTA**

Mine veebilehele: <https://www.riigikogu.ee/riigikogu/> ja leia sealt Riigikogu alatised komisjonid. Vali üks endale meelepärane komisjon ja uuri, mis teemadega komisjon tegeleb üldiselt ja millised on viimaseid uudiseid seoses selle komisjoniga. **Koosta 3 minuti pikkune kõne, kus tutvustad valitud komisjoni tööd ja hiljutisi arenguid. Seejärel võta ühendust ühe enda klassikaaslasega ning tutvustage üksteisele enda valitud komisjoni.** Jälgige, kas suudate kolme minuti sisse mahtuda ning uuri, kas klassikaaslane tundis, et sai Sinu kõnest olulist infot.

* Alusta kõnet tutvustades, millest räägid ja mis järjekorras
* Ole konkreetne ja täpne
* Too välja kõige olulisem
* Ära loe kõne maha, lähtu teemapunktidest